open-index/open-wikipedia-markdown huggingface dataset:
Mount Siple

__NOTOC__

**Mount Siple**, tidligere også kjent som **Mount Ruth Siple**, er en massiv, kjegleformet og potensielt aktiv skjoldvulkan i Antarktis, med en høyde over havet på 3&nbsp;110 meter. Den dominerer nordvestdelen av Siple Island, som har Getz isbrem beliggende mellom seg og Bakutis Coast i Marie Byrd Land. Vulkanens utseende indikerer at den sist hadde utbrudd i holocen. Den er dekket av snø og en 4 x 5 km stor kaldera, og tuffkjegler finnes i den nedre delen av fjellsiden. Det massive volumet på 1&nbsp;800 km³ kan sammenlignes med Mount Erebus. Høyden gjør Siple Island til den 15. høyeste øya i verden. 

Mount Siple er kalt opp etter Paul A. Siple (1908–68), en amerikansk antarktisfarer og geograf som deltok på seks ekspedisjoner til Antarktis, blant annet de to Byrd-ekspedisjonene i 1928-30 og 1933-35 (Siple Coast, Siple Island). Han var leder for West Base fra U.S. Antarctic Service (USAS) i perioden 1939–41, og var navigatør på alle de store flyturene som ble gjennomført fra basen under utforskningen av området, inkludert flyturen da Mount Siple ble oppdaget. Han tjente som seniorrepresentant for den amerikanske hæren under Operasjon Highjump i 1946–47; som direktør i Scientific Projects i planleggingsstadiet av Det internasjonale geofysiske året og som første forskningssjef ved Amundsen-Scott-stasjonen i 1956-57. Richard Byrd sendte et forslag til Siple om at sistnevnte skulle navngi fjellet etter sin kone, Ruth Ida Johannesmeyer (1912–2004), og Siple godtok dette forslaget og ga følgelig fjellet navnet Mount Ruth Siple. Advisory Committee on Antarctic Names (US-ACAN) aksepterte dette navnet i 1947 og forkortet det til Mount Siple i 1966. 

USAS anslo Mount Siples høyde først til å være drøyt 4&nbsp;570 meter over havet. Da Mount Siple ble besøkt for første gang 22. februar 1984, viste det seg at fjellet hadde blitt feilplassert på kart med hele 48 km og at det var langt lavere enn først antatt. I 1992 satte USA opp en automatisk værstasjon på fjellet, i en høyde av 230 meter over havet. 

Fjellet har «trolig blitt besteget», men det finnes «ingen kjente kilder» for at det skal ha skjedd. Dersom det faktisk er ubesteget er det et av fjellene med størst primærfaktor i verden som ikke har blitt klatret til nå. Mount Siple er sjelden omtalt på grunn av dens avsidesliggende geografiske beliggenhet, og vulkanens topografi er kun kjent fra et skissekart. Mount Siple har fått færre besøk enn mange av sine nærmeste vulkaner.

## Se også
*Liste over vulkaner i Antarktis
*Liste over fjell i Antarktis etter primærfaktor
*Liste over verdens høyeste ubestegne fjell  

## Referanser


## Litteratur
* 

## Eksterne lenker
* Mount Siple. *[[Global Volcanism Program]]*. Smithsonian Institution. 
* Mount Siple i Antarktis – Peakbagger 
* Skiing the Mount Siple – skimountaineer.com
Lex loci

**Lex loci** (latin for «loven på stedet») er et begrep i internasjonal privatrett for å vise til lovvalgsreglene som bestemmer *[[lex causae]]* (loven som regulerer forholdet).

Relevante «lex loci»-regler er:
* Lex fori
* Lex loci actus
* Lex loci arbitri
* Lex loci celebrationis
* Lex loci contractus
* Lex loci delicti commissi
* Lex loci protectionis
* Lex loci rei sitae
* Lex loci solutionis
* Lex situs

## Se også
* Lex tori
* Lex causae
* Lex patriae
Lex loci arbitri

**Lex loci arbitri** (latin for «loven på stedet hvor voldgift finner sted») er et begrep i internasjonal privatrett som viser til loven der voldgiftdomstolen har sitt sete.

## Se også
* Lex loci

## Referanser


## Litteratur
* Giambatiani, Catherine A. (2005): «Lex Loci Arbitri and Annulment of Foreign Arbitral Awards in U.S. Courts» i: *American University International Law Review* **20** (5)
Grace Mugabe

**Grace Mugabe** (opprinnelig *Grace Marufu*, født 23. juli 1965 i Benoni i Sør-Afrika) var konen til Zimbabwes tidligere president Robert Mugabe frem til hans død i 2019.

Grace Marufu ble født av gjestearbeidere fra Rhodesia som arbeidet i Sør-Afrika. 

Hun giftet seg 1996 med president Robert Mugabe, fire år etter at presidentens første kone døde av nyresvikt. Grace var tidligere gift med piloten Stanley Goreraza, som nå jobber i den zimbabwiske ambassaden i Kina.

I likhet med andre medlemmer av regimet i Zimbabwe, har hun siden 2002 innreiseforbud i EU og USA.

## Referanser
Franciszek Gajowniczek

**Franciszek Gajowniczek** (født 15. november 1901 i Strachomin i Kongress-Polen, død 15. mars 1995 i Brzeg i Polen) er mest kjent som å være den innsatte i Auschwitz som ble reddet av Maximilian Kolbe da han tilbød seg, som eneste kjente tilfelle, å dø i hans sted.

## Liv og virke
### Bakgrunn
Franciszek Gajowniczek bodde i Warszawa fra 1921, og hadde en kone og to sønner. Han var yrkessoldat og var med på forsvaret av Wieluń og av Warszawa i september 1939. Han ble tatt til fange av Gestapo i Zakopane.

### Hendelsen i Auschwitz
Franciszek Gajowniczek hadde blitt sendt til Auschwitz 8. september 1940 fra Gestapos fengsel i Tarnów. Han hadde bodd i Warszawa siden 1921 med kone og to barn. Som yrkesmilitær hadde han deltatt i forsvaret av Warszawa og Wieluń, og ble tatt til fange da de krysset grensen til Slovakia etter nederlaget ved Modlin-festningen under den tyske invasjonen av Polen i 1939. Gajowniczek og Kolbe møttes som innsatte i Auschwitz i mai 1941.

Sommeren 1941 lyktes det angivelig for en fange å flykte fra leiren. Det viste seg imidlertid senere at vedkommende hadde ikke rømt, men druknet i leirens latrine. Uansett beordret kommandanten at ti fanger skulle lide sultedøden som straff. En av de ti var Gajowniczek, som skrek: «Hvorfor skal det gå slik for min kone og mine barn? Nå kommer jeg aldri til å se dem mer.» 

Kolbe tilbød seg å ta Gajowniczeks plass. Det er ikke kjent akkurat hvordan Kolbe ordla seg, men en versjon som huskes er: «en er en polsk katolsk prest, jeg vil gjerne ta hans plass fordi han har kone og barn». Dette var første og eneste gang i Auschwitz' historie at noen frivillig gikk i døden i en annens sted.

### Befrielse
Gajowniczek ble sendt fra Auschwitz til Sachsenhausen 25. oktober 1944. Han ble der frigjort av de allierte, etter fem år, fire måneder og ni dager i tyske konsentrasjonsleire. Han ble gjenforent med sin kone Helena et halv år senere i Rawa Mazowiecka. 

Selv om hun overlevde krigen, ble hans to barn drept i et sovjetisk bombeangrep i 1945, før hans løslatelse.

Etter sin løslatelse fortalte Gajowniczek i takknemlighet om Kolbes offer og barmhjertighet i leiren. Maximilian Kolbe ble helgenkåret av pave Johannes Paul II på Petersplassen i 1982. 

Franciszek Gajowniczek var til stede både ved saligkåringen 17. oktober 1971 og ved helligkåringen 10. oktober 1982.

## Referanser
Tiraljør

**Tiraljører** er en type lette militære tropper som har til oppgave å forstyrre og sinke fiendens tropper under et slag. Uttrykket kommer av det fransk *tirailleurs* (skytter), og tilsvarer det engelske *skirmishers*. Tiraljører er som oftest lett infanteri, men kan også være lett kavaleri eller lette og bevegelige fartøyer under slag på sjøen. Tiraljører opererer foran egne linjerer og er lett utrustede. Som infanteri bærer de ikke lagsvåpen. De kan være regulære enheter med lett utrustning, men ofte vil de være irregulære tropper eller spesialenheter slik som skarpskyttere eller jegere.

## Historie
I antikken var tiraljører egne enheter som gjerne gikk i forkant av hovedstyrken for å forstyrre fiendtlige styrker. De greske og persiske tiraljørene ble kalt peltaster og var utrustet med tre små kastespyd. Romerene hadde tilsvarende tropper kalt velites, senere auxilia. Sammenbruddet av organiserte hærer i middelalderen reduserte behovet for tiraljører, men de dukket opp igjen med organiserte skytterlinjer etter hvert som skytevåpen ble innført.

Fra 1600-tallet ble dragoner mye brukt i denne rollen (infanteri som rir til slagstedet, men går av hesten for å slåss). Fra 1700- og 1800-tallet ble det satt opp lette kompanier, som ofte var bedre skyttere og opererte i en mer uavhengig rolle. Storbritannia og Frankrike satte opp hele regimenter som lett infanteri. Tiraljører var en viktig del av infanteritaktikken under Napoleonskrigen og Krimkrigen, og ble fortsatt benyttet så sent som under første verdenskrig.

Etter hvert som innføringen av mer effektive skytevåpen gjorde lineærtaktikk umulig, forsvant også tiraljørene som en egen rolle. Lett infanteri fikk i stedet rollen som skarpskyttere og jegere.

## Referanser
Norzola

**Norzola** er en blåmuggost laget av TINE. Osten ble lansert i Norge av Norske Meieriers Salgssentral i 1974, og har en del av kjennetegnene til Gorgonzola, som produseres i Italia, samt franske Roquefort. Andre internasjonale paralleller er engelske Stilton, danske Danablu og Mycella og svenske Ädelost.

Norzola har en smidig, nesten smøreaktig konsistens og aromatisk og fyldig, men ikke så skarp smak og lukt som Gorgonzola. Den blågrønne marmoreringen fra muggen er noe redusert sammenliknet med Normanna. Osten ble produsert med 60 % fett i tørrstoffet, og hadde mildere smak, smidigere konsistens og mindre blåmugg enn Normanna. Ostekjennere mente den passet godt til et glass portvin. Arne Brimi brukte gjerne Norzola til å smaksette råmelk i sine menyer.

Etter at Norge stemte nei til EF i 1972 ble det slutt på eksport av norsk blåmuggost til Europa, og det ble utviklet en mildere variant for det norske markedet. Utvikling av ostetypen startet i 1971/72 ved Snertingdal meieri, og produksjonen skjedde de første årene ved Sparbu meieri. Osten ble fra begynnelsen pakket i gullfolie i 175 grams-stykker. Fra 1980-tallet ble de vakuumpakket. I 1987 ble Norzola-produksjonen samlokalisert med Normannaproduksjonen ved Selbu meieri. Rundt årtusenskiftet produserte 34 personer blåmuggoster ved meieriet, Normanna og Norzola, etter hvert også Royal Blue og, for NorgesGruppen, Eldorado Blue.

## Referanser
Eirik Lian

**Eirik Lian** (født 1978) er en norsk låtskriver og musiker (gitar og vokal) fra Trondheim. Han har vært medlem i bandene Lionhorse og Josephine.

## Lionhorse
Lionhorse var et band Lian etablerte sammen med Håvard Ophaug (gitar), Inge Hanshus (trommer) og Mads Saurstrø (bass). Øystein Eide spilte bass på debutplaten *Pine Tree Wood* fra 2013. Begge bandets plater er produsert av produsent Lars Gunnar Lien i Larsville Studio. 

Platene ble gitt ut på Rhinoprod Records med distribusjon via Musikkoperatørene og Phonofile.

## Diskografi

### Med Josephine
* *[[New Cries of Battle and Victory]]* (2004)
* *[[White Uniform Contrast]]* (EP, 2006)
* *[[Together We'll Never]]* (2007)

### Med Lionhorse
* *[[Pine Tree Wood]]* (2013)
* *[[The Boy & The Sun]]* (2015)

## Referanser
Black and Tans

**Black and Tans** (irsk: *Dúchrónaigh* (norsk: *svart og brunfarget*), offisielt **Royal Irish Constabulary Reserve Force**) var en provisorisk paramilitær styrke som ble rekruttert i Storbritannia av statsminister David Lloyd George for å settes inn i Irland i kampene under den irske frigjøringskrig årene 1920-1921.

## Historie
Irland hadde stadig blitt rystet av opprør eller væpnede aksjoner mot det britiske styre, avløst av roligere perioder over århundrene. Etter eskalerende motsetninger etter første verdenskrigs slutt skjedde flere væpnede aksjoner fra Den irske republikanske armé (IRA) rettet mot den væpnede politistyrken Royal Irish Constabulary (RIC), fra 1919. Kampene tiltok i intensitet og gikk over i krig, der IRA tok kontroll over deler av landet. Da RIC var i trengt situasjon og den britiske regjering nølte med å sette inn den regulære britiske hær, ble det på Winston Churchills initiativ dannet en styrke som ble rekruttert først og fremst blant protestantiske veteraner i England og Skottland som car kommet hjem fra kontinentet etter krigsslutt. Styrken ble utrustet med khakiuniformer i kombinasjon med RICs mørkegrønne kapper - derav styrkens uformelle navn. 

*Black and Tans* ble satt inn i kamp og anksjoner mot IRA i 1920. I takt med tiltagende forbitring i kampene utmerket *Black and Tans* seg med sin brutalitet som rammet både væpnede motstandere og sivilbefolkning. Den 21. november 1920 tok styrker fra *Black and Tans* seg inn på Croke Park i Dublin under en pågående match i gælisk fotball og skjøt flere tilskuere og en spiller som hevn for at IRA samme dag hadde myrdet 14 personer i Dublin som arbeidet for den britiske etterretning og for hæren. Dagen ble kjent som Bloody Sunday (*den blodige søndagen*).  

Andre ganger hevnet Black and Tan-styrker sine tap ved å angripe og brenne mindre landsbyer og gårder. I desember 1920 medvirket deler av *Black and Tans* med å sette store deler av det sentrale Cork i brann. 

*Black and Tans* fikk dårlig rykte også på hjemmebane i Storbritannia, og opinionen snudde mot de væpnede styrkene i Irland. *Black and Tans* fikk også skylden for overgrep mot motstandere og sivilbefolkning som i virkeligheten var blitt begått av *Royal Irish Constabulary*, regulære arméstyrker og den andre paramilitære styrken, Auxilliary division. 

Ledelsen over *Black and Tans* ble strammet opp og disiplinen styrket, noe som gjorde at det var færre overgrep i 1921. Etter den anglo-irske avtale og opprettelsen av Den irske fristaten i 1922 ble *Black and Tans* oppløst. Av 7000 rekrutter var halvparten blitt drept eller såret, eller ikke minst gått ut av styrken allerede av andre årsaker.

## Litteratur
* Richard Bennett: *The Black and Tans*, Chalford (Spellmount) 2007. ISBN 978-1-86227-098-5 (gørsteutgave London 1959)
* D. M. Leeson: *The Black and Tans. British police and auxiliaries in the Irish War of Independence, 1920 - 1921*, Oxford o.a. (Oxford University Press) 2011. ISBN 978-0-19-959899-1

## Referanser
Aalborg bussterminal

**Aalborg bussterminal** er en bussterminal i Aalborg sentrum ved John F. Kennedys Plads. Bussterminalen er innrettet i forbindelse med Kennedy Arkaden og ligger nær Aalborg stasjon. Bussterminalen drives av Nordjyllands Trafikselskab og utgjør det trafikale knutepunkt for kollektivtrafikk i Region Nordjylland. Det samlede terminalområde er selvsagt Nordjyllands største med 25.000 – 30.000 påstigninger og avstigninger på en hverdag og en betydelig mengde ankommende og avgående busser og tog. Ventesalen på Aalborg bussterminal besøkes årlig av knapt 2 millioner kunder. I Kennedy Arkaden har Nordjyllands Trafikselselskab kontor og ventesal. Kennedy Arkaden inneholder også et parkeringshus med i alt 350 plasser.

## Referanser
Mannen som elsket Yngve (album)

***Mannen som elsket Yngve*** er et lydsporalbum med musikken brukt i filmen ved samme navn. Albumet består av to CD-plater gitt ut på plateselskapet Oh No! den 24. januar 2008.

## Sporliste
### Plate 1
# Raga Rockers		«Når Knoklene Blir Til Gele»
# Wannskrækk		«Føle Mæ Rar»
# Blaupunkt			«La Meg Være Ung»
# XTC			«Making Plans For Nigel»
# Buzzcocks			«Even Fallen In Love»
# Skjønn Forening		«Jeg Ser Dobbelt»
# Duran Duran		«Girls On Film»
# The Aller Værste		«Du Sklei Meg Så Nær Inn På Livet»
# The Cure			«Just Like Heaven»
# Matchstick Sun		«You & Me»
# The Pixies		«Monkey Gone To Heaven»
# The Stone Roses		«I Wanna Be Adored»
# The Jesus and Mary Chain	«Just Like Honey»
# Tre Små Kinesere		«Du E Der Vel»
# Japan			«Ghosts»
# The Cut			«In Dieser Stadt»
# deLillos			«Hjernen Er Alene»

### Plate 2
# Iggy Pop			«Lust For Life»
# De Press			«Bo Jo Cie Kohom»
# Violent Femmes		«Blister In The Sun»
# Jokke & Valentinerne		«Hvis Jeg Var Deg»
# Dumdum Boys			«Hemmelig»
# Prefab Sprout			«Faron Young»
# Stavangerensemblet		«Kan'kje Finna Fingen»
# R.E.M.				«The One I Love»
# Mighty Dogfood		«Honeyhead»
# Happy Mondays			«Kinky Afro»
# Soft Cell			«Tainted Love»
# Liliedugg			«Neonråte»
# Nick Cave & The Bad Seeds	«The Mercy Seat»
# Sjølmord			«Supertankerne Kommer»
# Pere Ubu			«Final Solution»
# Kjøtt				«Jeg Vil Bli Som Jesus»
# Mathias Rust Band		«Fittesatan Anarkikommando»
# Mathias Rust Band		«Hakkemat Opp Mot Veggen»
# Mathias Rust Band		«Fortapt»

## Referanser
Kort & Godt

**Kort & Godt** (tidligere **DSB Detail**) er en kjede av kiosker med billettsalg som ligger på jernbanestasjoner og drives av DSB. Kioskene på stasjonene ble tidligere drevet av det private selskapet DSB Restauranter og Kiosker, som tross navnet ikke hørte under DSB. Men 1. september 2002 erhvervet DSB aksjekapitalen til DSB Restauranter og Kiosker med det formål å samle kiosk- og billettsalg i samme butikk for å kunne opprettholde betjening på flere stasjoner og samtidig gjøre det enklere for kunden, som så kunne kjøpe billett og kioskvarer samme sted.

De ombygde Kort & Godt-butikkene fikk flere funksjoner, som kjennes fra de såkalte nærbutikker, for eksempel 7-Eleven og bensinstasjoner. Blant annet kom der et større utvalg av hurtigmat og bakevarer.

Den 1. januar 2008 ble Kort & Godt igjen adskilt fra DSB og privatisert. Det ble til aksjeselskapet Kort & Godt A/S.

I løpet av 2010 begynte Kort & Godt-franchisen så smått og utfases, i takt med at stasjonsbutikkene ble ombygget til 7-Eleven-butikker, som dog stadig selger billetter.

;Ledere
*Klaus Lorenzen, Adm. dir. i DSB Detail 2002
*Helle Tiedemann, leder 2008

## Referanser
Spillvarme

**Spillvarme** er et begrep fra energibransjen. Det er varmeenergi i form av luft, vann eller damp som ikke blir utnyttet i energiproduksjonsprosessen, og som dermed går tapt til omgivelsene. Andelen spillvarme er spesielt stor i kull-, gass- og kjernekraftverk. I eldre kjernekraftverk kan opp mot 80 % av den frigjorte kjerneenergien gå tapt, mens i moderne er dette redusert til ca. 65 %. Ofte kan totalvirkningsgraden i et energiproduksjonsanlegg forbedres kraftig ved at spillvarmen utnyttes til varmeproduksjon i et fjernvarmeanlegg, som i et kraftvarmeverk.

## Referanser
The Cenotaph

**The Cenotaph** er et krigsminnesmerke i gaten Whitehall i London. Den begynte som en midlertidig struktur bygd i tre og gips, designet av Edwin Lutyens, og reist i 1919 anledning en fredsmarsj ved slutten av første verdenskrig, men de sterke følelser som vellet opp etter krigen ble den erstattet i 1920 med en permanent struktur og utpekt til Storbritannias fremste nasjonale krigsminnesmerke.

Denne permanente kenotafen ble også tegnet av Edwin Lutyens og bygd med Portland-stein fra 1919 til 1920 av firmaet Holland, Hannen & Cubitts, til erstatning for Lutyens' tidligere konstruksjon på samme sted. En årlig *National Service of Remembrance* avholdes på Remembrance Sunday, den søndag som ligger nærmest 11. november (Armistice Day, det vil si Våpenhviledagen).

Lutyens' kenotafdesign er blitt reprodusert annetsteds i Storbritannia og i andre land med britisk tilknytning, som i Australia, Canada, New Zealand, Bermuda og i Hongkong.

Kenotafen var opphavlig designede til minnes det britiske imperiets dødsfall under første verdenskrig. Imidlertid, kenotafen var viede en gang til i 1946 for å minnes Storbritannias dødsfall under andre verdenskrig også.

På kenotafens sider, det er seks flagg; to nasjonalflagg (for hæren); en Royal Air Force Ensign (for flyvåpenet); en White Ensign (for marinen); en Blue Ensign (for Royal Naval Reserve); og en Red Ensign (for handelsmarinen).

## Referanser


## Litteratur
* Homberger, Eric (12. november 1976): «The Story of the Cenotaph», *The Times Literary Supplement*
* Odgers, David (4. mai 2014): «Conservation of the Cenotaph» , *3rd Dimension*

## Eksterne lenker

*War Memorials Archive (official memorial record)
Arthur Headlam

**Arthur Cayley Headlam** (født 2. august 1862 i Whurlton i County Durham, død 17. januar 1947) var en britisk teolog og biskop.

## Liv og virke
Headlam var sønn av den anglikanske prest Arthur William Headlam (1826–1908) og hans hustru Agnes Favell. Historikeren James Wycliffe Headlam var hans lillebror. 

Han ble utdannet ved Winchester College og New College i Oxford. Han var *fellow* ved All Souls College fra 1885. Han ble ordinert i 1888, og ble rektor for Welwyn i 1896. I 1900 giftet han seg med Evelyn Persis Wingfield.

Headlam var professor i dogmatisk teologi ved King's College London 1903-16, og ved Oxford 1918-23, og ble i 1923 biskop av Gloucester. Headlam har blant annet utgitt *The Church of England* (1924) og *Christian Unity* (1930).

Hav var innflytelsesrik innen Church of England mellomkirkelige råd i 1930-årene, der han var formann for komiteen for relasjonene til de episkopale kirker. Han støttet den protestantiske Rikskirke i Tyskland, og kritiserte *[[Bekennende Kirche]]*. Han er dermed blitt generelt oppfattet som en *[[appeasement|appeaser]]*.

## Verker i utvalg
* 
* 
* 
*  With William Sanday, Frederick Kenyon, F. Crawford Burkitt, & J. H. Bernhard.
* 
* 
*  
* 
*  
*  
* 
* 
* 
* 
* 
* 

## Litteratur
* Arthur Cayley Headlam, *[[Oxford Dictionary of National Biography]]*
* Agnes Headlam-Morley, (1948) memoir in A. C. Headlam, *The Fourth Gospel as History* 
* 
* 

## Referanser
Steinar Vikan

**Steinar Vikan** (født 17. august 1960) er manager for bandet DumDum Boys og artisten Stein Torleif Bjella og gitarist for bandene Liliedugg, Lost at Sea og Helter Skelter. Han er også sjef for plateselskapet Oh Yeah!.

## Bandmedlem
* Apekolonien
* Liliedugg, gitarist
* Helter Skelter, gitarist
* Lost at Sea, gitarist
* Mannskoret, kor

## Diskografi
### Liliedugg
**[[Liliedugg (album)|Liliedugg]]* (1983)
**[[Last Opera/X-Mas Funeral Party]]* (1988), med Wannskrækk
**[[Sannhetens voktere]]* (2007)
**[[Slow Atomic Bomb]]* (2009)
;Singler/EP-er
**Neonråte/Livet på landet/Gal hest/Girls* (1981)
**[[Liliedugg/Helter Skelter]]* (1999), med Helter Skelter
### Helter Skelter
**Peyote/Hole In My Pocket* (1986)
**[[Out of Range]]* (2004)
;Deltar på
* Northampton Musicians Collective: *[[Yours Truly Norwegian Would]]* (1984)
* Humbug Tapes: *[[Bonderock]]* (1985)
* Beat: *[[A Beat Generation]]* (1986)
* Plateselskapet: *[[Party Terror Volume 1]]* (1986)
* Knallsyndikatet: *[[Knall The Album]]* (1987)
* Bellona: *[[Norske utslipp]]* (1988)
* Knallsyndikatet: *[[Folk & røvere presenterer &ndash; 7002 Riff His Master's Noise]]* (1988)
* Spacelings: *[[2000 Megatons of Love]]* (1988)
* DumDum Boys: *[[Pstereo]]* (1990)
* Wannskrækk: *[[Riff &ndash; Wannskrækk 1980&ndash;85]]* (1992)
* Voices of Wonder: *[[Anarki & Kaos &ndash; Norsk punk '79&ndash;'81]]* (1992)
* DumDum Boys: *[[Transit Stigmata Exit]]* (1992)
* Progress Records: *[[Party Terror Volume 2]]* (1994)
* DumDum Boys: *[[1001 Watt]]* (1994)
* Ivar Skaar: *[[Live på Ivar Skaars 40-årsdag]]* (1996)
* Kari Rueslåtten: *[[Mesmerized (Kari Rueslåtten-album)|Mesmerized]]* (1998)
* DumDum Boys: *[[Schlägers]]* (2001)
* Ringnes Records: *[[Ringnes 2003]]* (2003)
* Ivar Skaar: *[[Ivar Skaar &ndash; 50 år]]* (2006)
* Voices of Wonder: *[[Anarki & Kaos 2]]* (2007)
* Oh No!: *[[Mannen som elsket Yngve (album)|Mannen som elsket Yngve]]* (2008)
* Patrik Fitzgerald-hyllest: *[[All Sewn Up &ndash; A Tribute to Patrik Fitzgerald]]* (2009)
* No! Records: *[[Trondhjæmm Råråkk No One!]]* (2014)
* Crispin Glover Records/Sorgenfri: *[[Sorgenfrie øyeblikk Vol. 3]]* (2014)
* DumDum Boys: *Hagelangs/Stor og sterk* (2015)
* C+C Records: *[[Punx (album)|Punx]]* (2016)

## Manager
Vikan har vært manager for DumDum Boys siden de skiftet navn fra Wannskrækk i 1985. 

## Referanser


## Eksterne lenker
* 
*
3. etappe av Tour of Norway 2015

**3. etappe av [[Tour of Norway 2015]]**  var 181 km lang, og gikk fra Skien til Rjukan fredag 22. mai 2015. Tredje etappe var langt tøffere enn de to foregående i rittet, og inneholdt blant annet en knallhard stigning på 11 kilometer opp mot Gaustaråen. Tinkoff-Saxo-rytteren Jesper Hansen fra Danmark klarte å rykke fra hovedfeltet i siste del av stigningen. Edvald Boasson Hagen kjørte bra i utforbakkene ned mot Rjukan og tok 2.-plassen.

## Passeringstider
Passering ved gjennomsnittsfart på 38 km i timen.

## Resultater

## Trøyene

### Ledertrøye

### Poengtrøye

### Klatretrøye

### Ungdomstrøye

### Lagkonkurranse

## Referanser




## Eksterne lenker
* 
* LIVE: Dansk triumf i norske fjell  Logg fra Procycling.nos live-rapport fra 3. etappe
* Videopresentasjon, 3. etappe av Tour of Norway 2015 Tour of Norway (YouTube)
Sabrina Carpenter

**Sabrina Annlynn Carpenter** (født 1999) er en amerikansk sanger, låtskriver og skuespiller. Hun ble først kjent gjennom sin rolle i Disney Channel-serien *[[Her er ditt liv, Riley]]* (2014–2017), og signerte deretter kontrakt med Hollywood Records, et plateselskap eid av Disney. I 2014 ga hun ut sin debutsingel, «Can't Blame a Girl for Trying», etterfulgt av fire studioalbum: *Eyes Wide Open* (2015), *Evolution* (2016), *Singular: Act I* (2018) og *Singular: Act II* (2019). Disse albumene inkluderte singlene «Alien», «Almost Love» og «Sue Me», som nådde førsteplass på *[[Billboard]]* Dance Club Songs-listen.

I desember 2024 karakteriserte den norske musikkjournalisten Christine Dancke henne som samtidens «største artist[---] for unge kvinner».

## Liv og virke
### Bakgrunn
Sabrina Annlynn Carpenter ble født 11. mai 1999, i Quakertown i Pennsylvania som datter av David og Elizabeth Carpenter, og vokste opp i East Greenville. Hun har tre eldre søstre og fikk hjemmeundervisning (homeschooling).

Rundt tiårsalderen begynte hun å legge ut videoer på YouTube der hun sang sanger av Christina Aguilera og Adele. Faren hennes bygde et studio for henne for å stimulere hennes musikkinteresser. I 2009 vant hun en tredjeplass i sangkonkurranse kalt *The Next Miley Cyrus Project*, arrangert av Miley Cyrus.

### Karriere

#### Skuespiller
Sin første fjernsynsopptreden hadde Sabrina Carpenter i januar 2011 i kriminalserien *[[Law & Order: Special Victims Unit]]*. Der spilte hun et ungt offer som utspørres av detektiven *Elliot Stabler* (Christopher Meloni). Omtrent til samme tid opptrådte hun *live* i *Gold Mango Audience Festival*, på den kinesiske fjernsynssenderen *Hunan Broadcasting System*; sendingen hadde rundt 11 millioner seere.

Sabrina Carpenter fikk et gjennombrudd i rollen som Maya Hart, den opprørske bestevenninnen til hovedpersonen Riley Matthews i Disney Channel-serien *[[Girl Meets World]]*. Hun har også spilt en liten rolle i skrekkfilmen *[[Horns]]* (2013), og en rolle i filmen *Adventures In Babysitting* samt gjestespilt i serier som *[[Law & Order: Special Victims Unit]]*, *[[Phineas and Ferb]]*, *[[Orange Is the New Black]]* og *[[Austin & Ally]]*.

Hun spilte en av hovedrollene i filmen *Oppdrag barnevakt* på Disney Channel. Sammen med Alan Walker ga hun ut duetten *On My Way*.

#### Musiker
I april 2015 ga hun ut sitt første musikkalbum, *[[Eyes Wide Open]]*. Albumet solgte  eksemplarer første uke og var som høyest nummer 43 på Billboard Hot 200-listen og 31 på Billboard Digital Albums-listen. Hun ga også ut *[[Can't Blame a Girl for Trying]]* som et extended play. Det har solgt  eksemplarer og vært nummer 16 som høyest på Top Heatseekers-listen.

Senere har hun jevnlig gitt ut nye album.
I Norge spilte hennes singel *Thumbs * i 2017 til platinaplatenivå.

## Diskografi

* 2015: *Eyes Wide Open*
* 2016: *Evolution*
* 2018: *Singular: Act I*
* 2019: *Singular: Act II*
* 2022: *Emails I Can't Send*
* 2024: *Short n' Sweet*
* 2025: *Man's Best Friend*

## Referanser


## Eksterne lenker
* 
* 
* 
*
Zandvoort

**Zandvoort** er et badested og kommune i Nederland i provinsen Noord-Holland. Kommunen er blant annet kjent for sine badestrender og racerbanen Circuit Park Zandvoort.

## Referanser




## Eksterne lenker
* Kommunens nettside
Prins Christians sund

**Prins Christians sund** (grønlandsk: *Ikerasassuaq*) ligger øst for Grønlands sydspiss Kapp Farvel og strekker seg 100&nbsp;km, med en bredde på 500 m på trangeste fra Danmarkstredet i øst, til Davisstredet i vest. Prins Christians sund forbinder Labradorsjøen med Irmingerhavet. Sundet er oppkalt etter prins Christian Frederik (senere Christian 8.). Tidevannstrømmen i det lange og smale farvannet er så kraftig, at mindre båter kun kan passere ved fjære sjø (fallende vannstand). Sundet har et panorama med høye spisse tinder, isbreer, og isfjell. 

Den eneste bosettingen ved sundet er Aappilattoq.

Flere ganger hver sommer går det cruiseskip gjennom sundet, noen ganger så store skip som MS Eurodam (86.700 tonn, 285 m lengde) 

## Værstasjon

Ved det østre innløpet til sundet ligger en værstasjon på øya Sangmissoq, som ble grunnlagt av USA under andre verdenskrig med navnet *Bluie East One*, nå Ikerasassuaq. Værstasjonens oppgave var blant annet å sørge for, at skipsfarten hadde pålitelige værdata ved Kapp Farvel. Den 7. januar 1959, da M/S Hans Hedtoft kolliderte med et isfjell ved Kapp Farvel, var det radiotelegrafisten på værstasjonen i Prins Christians sund som først oppfanget nødsignalene.

Værstasjonen drives i dag av den Internasjonale sivile luftfartsorganisasjonen ICAO sammen med Tele Greenland. En lang tretrapp snor seg fra havnen opp til stasjonen med messebygning, kraftverk, boligbrakker og radioantenner.

## Radio

Prins Christians Sund Radio ble lagt ned i 1980.

## Referanser


## Eksterne lenker
* Foto av radiostasjonen
* Reiseberetning med foto
* USAs installasjoner i Grønland under 2. verdenskrig
Liana Liberato

**Liana Daine Liberato** (født 1995) er en amerikansk skuespiller.

## Karriere
Liberato spilte Kim Schein i dramafilmen *[[If I Stay]]* (2014) med Chloë Grace Moretz. Gjennombruddet kom i 2010 i David Schwimmers dramafilm *[[Trust]]*, hvor hun spilte en av hovedrollene. Hun var også med i den romantiske dramakomedien *[[Stuck in Love]]* (2012), samt den romantiske dramafilmen *[[The Best of Me (film)|The Best of Me]]* (2014).

## Filmografi

### Film

### TV

### Musikkvideo

## Referanser


## Eksterne lenker
* 
*
The Black Crowes

**The Black Crowes** var et amerikansk alternativ rockeband fra Atlanta, Georgia som ble dannet 1989. De platedebuterte samme år på Def American Recordings med *Shake Your Money Maker*. Oppfølgeren *The Southern Harmony and Musical Companion* toppet Billboard 200 i 1992. Bandet annonserte i 2015 at de var oppløst.  Bandet har totalt solgt mer enn 35 millioner album.

## Plateutgivelser
**Shake Your Money Maker* (1990)
**The Southern Harmony and Musical Companion* (1992)
**Amorica* (1994)
**Three Snakes and One Charm* (1996)
**By Your Side* (1999)
**Lions* (2001)
**Warpaint* (2008)
**Before the Frost...Until the Freeze* (2009)
**Croweology* (2010)

## Referanser


## Eksterne lenker
* 
* 
*
Gjermund Grivi

**Gjermund Nilsson Grivi** (født 5. april 1867 på Hvåla i Lunde, død 10. mars 1954) var en norsk sakfører, gårdbruker, sorenskriver og stortingsmann fra Telemark. Han var sentral da venstrelag ble stiftet i Bø i Telemark i 1893, og representerte partiet på Stortinget i til sammen 18 år.

Grivi var sønn til lensmannen i Bø i Telemark. Han ble student i 1886 og cand. jur. fem år senere. Fra 1891 var han overrettssakfører, og fra 1894 drev han i tillegg farsgården Grivi. Han var også poståpner fram til 1913. I perioden 1915–36 var han sorenskriver for Nedre Telemark, bosatt på Gvarv.

Han var medlem av herredsstyret i Bø i en rekke år, ordfører 1899–1915.  I mange år satt han i amtsstyret og amtsvegstyret og i flere jernbanerelaterte utvalg.

I 1913 ble han medlem av vassdragskommisjonen, en posisjon han hadde til 1920. Grivi var en ledende talsmann mot at utenlandsk kapital skulle få makt, under striden om konsesjonslovene.

I perioden 1903–06 var Grivi 2. representant fra Bratsberg amt på Stortinget. Fra 1906 til 1912 representerte han enmannskretsen Østre Telemark. Alle disse ni årene hadde han plass i konstitusjonskomiteen, fra 1908 var han sekretær i komiteen. Stortingsperioden 1910–12 var han også sekretær i en særkomite om vassdrags- og reguleringsloven og medlem av fullmaktskomiteen. 

Han var deretter stortingsrepresentant i tre atskilte perioder. I 1916–18 var igjen innvalgt for Østre Telemark og var formann i landbrukskomiteen og fra 1917 også medlem i utenrikskomiteen. Han var odelstingspresident 1916–17. I 1922–24 og 1928–30 var han innvalgt for Telemark. Han var formann i skog- og vassdragskomiteen 1922–24 og medlem av utenrikskomiteen 1923–24. I sin siste periode på Stortinget var han medlem av skog- og vassdragskomiteen.

Han var også formann i mottakelseskomiteen da kong Haakon skulle presenteres for Stortinget i 1905.

Han var også en sterk pådriver for å få jernbanen om Bø og ikke direkte fra Gvarv til Lunde (denne strekninga ble populært kalt Grivisvingen).

Grivi var leder av Stortinget sin avholdsgruppe 1910–12, og hele tiden en aktiv målmann.

Han var innehaver av 7. juni-medaljen og Haakon VII's jubileumsmedalje.

## Referanser


## Kilder
* Lindstøl, Tallak:*Stortinget og Statsraadet 1814–1914*. Kristiania, 1914

## Eksterne lenker
*
Toshimasa Furuta

**Toshimasa Furuta** (古田 俊正, Furuta Toshimasa) er en japansk astronom, og en profilert oppdager av asteroider. Toshimasa har totalt oppdaget 82 asteroider.

## Referanser
Osamu Muramatsu

**Osamu Muramatsu** (村松 修, født 1949) er en japansk astronom og en profilert oppdager av asteroider. Til sammen har han oppdaget 71 asteroider. Han er også medoppdager av den periodiske kometen 147P/Kushida–Muramatsu.

## Eksterne lenker
* Oppdagelsen av 147P
Ablaberoides

* 

***Ablaberoides*** er en artsrik slekt av biller som hører til familien skarabider (Scarabaeidae).

## Levevis
Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien småoldenborrer (Sericinae) Hope, 1837
****** Stammen Sericini Hope, 1837
******* Understammen Sericina Hope, 1837
******* Understammen Trochalina Brenske, 1898
******** Slekten *Ablaberoides* Blanchard, 1850 
********* *[[Ablaberoides abyssinicus]]* Brenske, 1902
********* *[[Ablaberoides aeneus]]* Blanchard, 1850
********* *[[Ablaberoides breviusculus]]* Fåhraeus, 1857
********* *[[Ablaberoides cognatus]]* Péringuey, 1904
********* *[[Ablaberoides crassus]]* Fåhraeus, 1857
********* *[[Ablaberoides decedens]]* Péringuey, 1904
********* *[[Ablaberoides dentilabris]]* Lansberge, 1886
********* *[[Ablaberoides dhofarensis]]* Ahrens, 2000
********* *[[Ablaberoides ditissimus]]* Péringuey, 1904
********* *[[Ablaberoides elongata]]* Frey, 1968
********* *[[Ablaberoides emeritus]]* Péringuey, 1904
********* *[[Ablaberoides fahraei]]* Péringuey, 1904
********* *[[Ablaberoides festiva]]* Brenske, 1902
********* *[[Ablaberoides flavipennis]]* Fåhraeus, 1857
********* *[[Ablaberoides gabonensis]]* Brenske, 1902
********* *[[Ablaberoides haafi]]* Frey, 1975
********* *[[Ablaberoides kapiriensis]]* Moser, 1916
********* *[[Ablaberoides kochi]]* Frey, 1975
********* *[[Ablaberoides laetulus]]* Péringuey, 1904
********* *[[Ablaberoides lembanus]]* Moser, 1916
********* *[[Ablaberoides loangoana]]* Brenske, 1902
********* *[[Ablaberoides loangwanus]]* Moser, 1918
********* *[[Ablaberoides maynei]]* Burgeon, 1943
********* *[[Ablaberoides namaquanus]]* Péringuey, 1904
********* *[[Ablaberoides naviauxi]]* Baraud, 1980
********* *[[Ablaberoides nigrobrunnea]]* Brenske, 1902
********* *[[Ablaberoides nitidulus]]* Moser, 1916
********* *[[Ablaberoides obtusus]]* Fåhraeus, 1857
********* *[[Ablaberoides ominosus]]* Péringuey, 1904
********* *[[Ablaberoides oscurifrons]]* Moser, 1920
********* *[[Ablaberoides pauper]]* Péringuey, 1904
********* *[[Ablaberoides pavoninus]]* Péringuey, 1904
********* *[[Ablaberoides quadrisignatus]]* Quedenfeldt, 1884
********* *[[Ablaberoides quasitus]]* Péringuey, 1904
********* *[[Ablaberoides rufovittatus]]* Péringuey, 1892
********* *[[Ablaberoides schwetzi]]* Moser, 1924
********* *[[Ablaberoides tardus]]* Péringuey, 1904
********* *[[Ablaberoides tenellus]]* Fåhraeus, 1857
********* *[[Ablaberoides testaceipennis]]* Moser, 1924
********* *[[Ablaberoides testaceus]]* Fåhraeus, 1857

## Kilder
* Liste over artene

## Eksterne lenker
*
Zeevang

**Zeevang** er  en kommune i Nederland i provinsen Noord-Holland.

## Referanser




## Eksterne lenker
* Kommunens nettside
Anomalophylla

* 

***Anomalophylla*** er en slekt av biller som hører til familien oldenborrer (Melolonthidae).

## Utseende
Små til middelsstore, mørke oldenborrer. Dekkvingene har markerte lengdefurer.

## Levevis
Larvene lever i jorda av røtter, mens de voksne insektene kan finnes gnagende på blader og blomster. Disse billene er dagaktive. De fleste av artene lever i skog, men de forekommer også i åpne, steppelignende områder. Artene er funnet mellom 1000-4600 meter over havet.

## Utbredelse
Slekten er kjent fra høyereliggende områder i det østlige Tibet og det nordlige Kina. I tillegg foreligger det et funn fra det nordvestlige Nepal.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien småoldenborrer (Sericinae) Hope, 1837
****** Stammen Sericini
******* Understammen Sericina
******** Slekten *Anomalophylla* Reitter, 1887
********* *[[Anomalophylla barberi]]* Sharp, 1903
********* *[[Anomalophylla bicolor]]* Ahrens, 2005
********* *[[Anomalophylla dongchuanensis]]* Ahrens, 2005
********* *[[Anomalophylla ganhaiziensis]]* Ahrens, 2005
********* *[[Anomalophylla hispidulosa]]* Ahrens, 2005
********* *[[Anomalophylla huashanica]]* Ahrens, 2005
********* *[[Anomalophylla kangdingensis]]* Ahrens, 2005
********* *[[Anomalophylla kozlovi]]* Medvedev, 1952
********* *[[Anomalophylla liciata]]* Ahrens, 2005
********* *[[Anomalophylla majori]]* Ahrens, 2005
********* *[[Anomalophylla mandhatensis]]* Ahrens, 2004
********* *[[Anomalophylla mawi]]* (Arrow, 1946)
********* *[[Anomalophylla morula]]* Ahrens, 2005
********* *[[Anomalophylla moupinea]]* Fairmaire, 1891
********* *[[Anomalophylla moxiensis]]* Ahrens, 2005
********* *[[Anomalophylla obscuripennis]]* Ahrens, 2005
********* *[[Anomalophylla plagipennis]]* Ahrens, 2005
********* *[[Anomalophylla qinlingensis]]* Ahrens, 2005
********* *[[Anomalophylla stoetzneri]]* Ahrens, 2005
********* *[[Anomalophylla subcarinata]]* Ahrens, 2005
********* *[[Anomalophylla subfastuosa]]* Ahrens, 2005
********* *[[Anomalophylla tristicula]]* Reitter, 1887
********* *[[Anomalophylla tsangpoana]]* Ahrens, 2005
********* *[[Anomalophylla vidua]]* Ahrens, 2005
********* *[[Anomalophylla wulingshanica]]* Ahrens, 2005

## Kilder
* Ahrens, D. *The phylogeny of Anomalophylla* http://www.diss.fu-berlin.de/diss/servlets/MCRFileNodeServlet/FUDISS_derivate_000000001385/10_AhrensCH3x8A.pdf?hosts=
* Ahrens, D. (2005) Taxonomic revision of the genus *Anomalophylla* Reitter, 1887 (Coleoptera: Scarabaeidae: Melolonthinae: Sericini). Zootaxa 1076: 1-62 http://www.mapress.com/zootaxa/2005f/z01076p062f.pdf.
## Eksterne lenker
*
Fartsgrenser i Portugal

**Fartsgrenser i Portugal** er 50&nbsp;km/t innen tettbygd strøk og 90&nbsp;km/t utenfor tettbygd strøk, med mindre noe annet er skiltet.

På motorveier kan fartsgrensen være opp til 120&nbsp;km/t, mens motortrafikkveier har fartsgrenser opp til 100&nbsp;km/t. For tyngre kjøretøy og visse andre spesielle grupper kjøretøy, gjelder ytterligere fartsbegrensninger.

## Referanser
Kiichiro Hurukawa

**Kiichirō Furukawa** (古川 麒一郎), også kjent som **Kiitiro Hurukawa**, er en japansk astronom ved Tokyo Astronomical Observatory. Han har også vært knyttet til departementet for astrofysikk ved Nagoya University.

Han er en profilert oppdager av asteroider. Til sammen har han oppdaget 49 asteroider, alle sammen med Hiroki Kosai.

## Referanser
Hiroki Kosai

**Hiroki Kosai** (香西 洋樹, Kōsai Hiroki, født 8. februar 1933) er en japansk astronom ved Tokyo Astronomical Observatory. Han er best kjent for sitt bidrag til å popularisere astronomi i Japan, og for sine observasjoner av kometer og asteroider. Hans mest kjente oppdagelse var kometen 1976 XVI. Totalt har han oppdaget 92 asteroider. Asteroiden 3370 Kohsai er oppkalt etter ham.

## Referanser
I morgen er alt mørkt

***I morgen er alt mørkt*** er en trilogi med ungdomsromaner skrevet av Sigbjørn Mostue og utgitt på Cappelen Damm forlag. Trilogien består av bøkene *Brages historie*, *Marlens historie* og *Når historien slutter*. 

## Bøkene i trilogien

### ''Brages historie''
Boken ble utgitt første gang i 2014. Hovedpersonen Brage er tidlig i tenårene, men blir raskt voksen og må stå på egne bein, og ta beslutninger ingen barn skulle måtte ta. Boken viser kontrasten mellom et velfungerende samfunn og et samfunn som bryter sammen.  

### ''Marlens historie''
Boken ble utgitt første gang i 2016. Det går rykter om en farlig parasitt kalt MTG som kan gjøre alle mennesker til mordere. Denne epidemien er raskt på vei til Norge, og hele samfunnet er på vei til å bryte sammen.

### ''Når historien slutter''
Boken ble utgitt første gang i 2016 Marlen og resten av familien må gjøre alt de kan for å unngå å bli smittet av den stadig voksende epidemien som har rammet hele verden, og underveis står de ovenfor den ene prøvelsen etter den andre.

## Referanser
Air Force Island

**Air Force Island** er en ubebodd øy i Qikiqtaaluk-regionen i Nunavut, Canada. Den ligger på sydvestkysten av Baffin Island og omfatter et område på 1 720 km². De første skriftlige beretninger om øyas eksistens kom  i 1948, da naboøyene, Prince Charles Island og Foley Island ble kartlagt av et mannskap fra Royal Canadian Air Force (RCAF), Albert-Ernest Tomkinson, som fløy en Avro Lancaster. Øyas navn ble gitt i anerkjennelse av RCAFs rolle i kartlegging av det canadiske arktiske arkipel.

## Kilder
* Sea islands: Atlas of Canada; Natural Resources Canada
Symmela

* 

***Symmela*** er en slekt av biller som hører til familien skarabider (Scarabaeidae).

## Utseende
Små til middelsstore, avlangt ovale, blanke oldenborrer, gjerne mørke med rødlige skuldre på dekkvingene, som har tydelige punktstriper.

## Levevis
Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien småoldenborrer (Sericinae) Hope, 1837
****** Stammen Sericini
******* Understammen Sericina
******** Slekten *Symmela* Erichson, 1835 
********* *[[Symmela angustula]]* Moser, 1919
********* *[[Symmela bicoloripes]]* (Saylor, 1946)
********* *[[Symmela boliviensis]]* Moser, 1919
********* *[[Symmela brasiliensis]]* Moser, 1919
********* *[[Symmela clypeata]]* Erichson, 1835
********* *[[Symmela corumbana]]* Moser, 1921
********* *[[Symmela costaricensis]]* Moser, 1924
********* *[[Symmela elegans]]* Erichson, 1835
********* *[[Symmela instabilis]]* Erichson, 1835
********* *[[Symmela jatahyensis]]* Frey, 1973
********* *[[Symmela longula]]* Erichson, 1835
********* *[[Symmela mutabilis]]* Erichson, 1835
********* *[[Symmela nitida]]* Erichson, 1835
********* *[[Symmela nitidicollis]]* Burmeister, 1855
********* *[[Symmela opaca]]* Erichson, 1835
********* *[[Symmela seticollis]]* Moser, 1921
********* *[[Symmela tarsalis]]* Moser, 1919
********* *[[Symmela tenella]]* Erichson, 1835
********* *[[Symmela uniformis]]* Blanchard, 1850
********* *[[Symmela varians]]* Erichson, 1847

## Kilder

* Generic Guide to New World Scarab Beetles - *Symmela*http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Sericini/Symmela/Symmela.html

## Eksterne lenker
*
Santi Pagnini

**Santi Pagnini** eller **Santes (Xantes) Pagnino** eller **Xanthus Pagninus** (født 1470 i Lucca, død 24. august 1541 i Lyon) var en italiensk legbror innen dominikanerordenen, kjent som bibelteolog under renessansen.

## Liv og virke
Pagnini ble medlem av dominikanerordenen og fikk på grunn av sine kunnskaper innen orientalske språk en så høy anseelse at pave Leo X innbudte ham til å undervise i Roma. I eller rundt 1518 gjorde han ferdig en oversettelse til latin av Bibelen, oversatt fra hebraisk og gresk. Den ble publisert i 1527 i Lyon og senere (1541) i Köln. Dette var den første Bibel som inndelte Bibelen i verss (etter et annet system enn det som skulle «seire» noen år senere). Pagnini utarbeidet dessuten en hebraisk grammatikk og en ordbok, som kom i mange opplag.

## Referanser


## Litteratur
* Anna Morisi Guerra: «Santi Pagnini», i: *Dominikaner und Juden. Personen, Konflikte und Perspektiven vom 13. bis 20. Jahrhundert / Dominicans and Jews. Personalities, Conflicts, and Perspectives from the 13th to the 20th Century*, utgitt av  Elias H. Füllenbach OP og Gianfranco Miletto, Berlin / München / Boston 2015 (= Quellen und Forschungen zur Geschichte des Dominikanerordens, Neue Folge, Bd. 14), s. 395ff.
Walburga Stemmer

**Walburga Stemmer** (født mars 1892, død oktober 1928) var en kvinne som hadde et forhold med Erwin Rommel og fødte hans datter, Gertrud Stemmer (senere Gertrud Pan), den 8. desember 1913. Rommels familie la press på ham for å forlate henne og vende tilbake til sin forlovede, Lucie Mollin, som han så giftet seg med.

Stemmer døde i 1928, da Rommels hustru Lucie var svanger med parets sønn Manfred. Selv om dødsårsaken ble angitt som lungebetennelse, ble det alminnelig antatt å ha vært et selvmord. 

## Eksterne lenker
* *The Battle of Alamein: Turning Point, World War II,* av John Bierman og Colin Smith (2002). ISBN 0-670-03040-6
* Biografi om Rommel fra Channel 4 med en del som beskriver forholdet til Stemmer
* Rommels og Stemmers familiehistorie
Kari Hunsager

**Kari Hunsager** (født 30. desember 1947 i Oslo) er en norsk billedkunstner, bosatt i Grimstad. Hun arbeider i hovedsak med figurative oljemalerier, ofte malt i flere lag.  Grimstad kunstforening beskriver kunsten hennes som figurativ, men med en personlig tilnærming som fjerner den fra det fotografiske.

Hunsager er utdannet lærer med kunst og håndverk som spesialfag. Hun hadde sin første separatutstilling i Arendal kunstforening i 1995. Siden har hun hatt en rekke separatutstillinger og kollektivutstillinger, og hun har deltatt både på Sørlandsutstillingen og Telemarksutstillingen. I 2007 stilte hun ut på Agder Kunstsenter (2007). Hun har også blant annet stilt ut på Arnulf Øverlands galleri i Kristiansund (2011), Hillestad galleri i Tovdal (2011), separatutstilling på Pakkhuset galleri og en rekke ganger på Reimanngården i regi av Grimstad kunstforening. I forbindelse med 100-årsjubileet for kvinners stemmerett, deltok Kari Hunsager på jubileumsutstillingen «Med kunsten som stemme» på Lindvedske hus i Arendal i mai 2013.

Kari Hunsager har hatt utsmykningsoppdrag ved flere sykehus og institusjoner i Grimstad og Aust-Agder. Sammen med sin mann, Arild Petter Andresen, som også er billedkunstner, fikk de for noen år siden et stort utsmykningsoppdrag i en ny psykiatrisk poliklinikk i Grimstad. I 2010 utga de boka *Kunst i korridorene* – om kunst og psykisk helse. Boka tar utgangspunkt i kunstnerparets malerier, akvareller og tegninger  og om hvordan billedkunst, romutforming og møblering kan påvirke sinnet og vår psykiske helse.

I forbindelse med en utstilling på Arnulf Øverlands galleri, uttaler Hunsager følgende om sin kunst:

## Bibliografi
* *Kunst i korridorene : om kunst og psykisk helse*, 2010

## Referanser


## Litteratur
* Arild Andresen/Kari Hunsager/Bjørn Martinsen: *Kunst i korridorene*, Portal forlag 2010

## Eksterne lenker
* 

__NOTOC__
Malika

**Malika** (arabisk: ) er et arabisk kvinnenavn. 

## Etymologi
*Malika* betyr «dronning» på arabisk. Det er en feminin form av *[[Malik]]*, som betyr «konge».

*Malika* er også en ungarsk kjæleform av Amanda eller Amalia.

## Utbredelse
*Malika* er kjent brukt i Norge fra ca 1950. I 2014 forbød innenriksdepartementet i Saudi-Arabia å gi nyfødte navnet *Malika*.

|}

## Kjente personer med navnet
Personene i listen er ordnet kronologisk etter fødselsår.
*Malika Mokeddem (født 1949), algerisk forfatter
*Malika Makouf Rasmussen (født 1965), algerisk-norsk komponist og musiker 
*Malika Haqq (født 1983), amerikansk skuespiller
*Malika Ayane (født 1984), italiensk popsanger
*Malika Favre, fransk illustratør
*Malika Tirolien, kanadisk jazzsanger

## Referanser


## Eksterne lenker